procesaur/Wiki.mk huggingface dataset:
Чешка Брајова азбука

Чешката Брајова азбука ― Брајова азбука на чешкиот јазик. Како и Брајовата азбука на другите јазици со латиница, и чешкото писмо ги доделува 25-те основни латински букви (не вклучува „W“) исто како и првичните доделени знаци за францускиот јазик на Луј Брај.
1 Графикон на чешката Брајова азбука
Со исклучок на ''w'', чешката азбука ги следи меѓународните норми за основните букви од азбуката.
a, 1, á, b, 2, c, 3, č, d, 4, ď, e, 5, é, ě, f, 6, g, 7
h, 8, i, 9, í, j, 0, k, l, m, n, ň, o, ó, p, %
q, r, ‰, ř, s, š, t, ť, u, ú, §, ů, v, w
x, y, ý, z, ž, , ., ,, :, ;, - ''or''&minus;, +
/, ?, !, ",, *, ’, , (Збор), (ЗБОР), (нис. бук.)
За буквите со дијакритика, постојат две вообичаени стратегии: (1) може да се додаде точка 6 ''(á, č, ď)'' или (2) буквата да се врати назад ''(ň, ó, ř, š, ť, ú, ý), ž).'' Чешката Брајова буква ''ř'' е меѓународен образец за ''w,'' па ''w'' е доделен своевиден облик, која е спротивна на ''ů.''''Í'' е растегнато ''i''. ''É'' и ''ě'' не се изведени од ''е'', но се обратни едни на други.
a, c, d, e, i, n, o, r, s, t, u, v, y, z
á, č, ď, é, ě, í, ň, ó, ř, š, ť, ú, ů, w, ý, ž
Нумеричкиот префикс, ⠼, ги изведува вторите можности во табелата (цифрите, %, ‰, §). ⠠ означува голема буква, ⠰ дека зборот е со сите големи букви, ⠐ означува мали букви. Исто така, постојат префикси за мали и големи грчки букви, ⠘ и ⠨
2 Словачка Брајова азбука
Словачката Брајова азбука е слична. ''Ô'' е еднаква на чешката Брајова буква ''ů,'' и тоа ги нема буквите ''ě'' или ''ř.'' Покрај тоа, постојат четири букви што не се наоѓаат на чешката Брајова азбука: ä, ĺ, ľ, ŕ
3 Наводи
* Обединета организација за слепи лица на Чешка, 2006 година,
Дамјан Дамјанов

Дамјан Јованов Дамјанов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште. Поради материјални причини морал да го напушти своето образование и изучил занает. Потем, работел како механичар. Рано се поврзанл со напредното движење и материјално го помагал. На 1 август 1944 година стапил во една партизанска единица. Во состав на истата учествувал во многу борби против окупаторот. Ја дочекал капитулацијата на бугарскиот фашистички окупатор и учествувал во разоружувањето на нивните воени единици. На прагот на слободата, во борбите за ослободувањето на Прилеп, храбро загинал.
2 Наводи
Борис Ѓорѓиевски

Борис Димев Ѓорѓиевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство. Завршил основно училиште. Живеел и работел во Скопје како графички работник. Летото 1944 година стапил во партизански одред. Подоцна со единиците на НОВ и ПОЈ го поминал долгиот борбен пат во завршните операции за ослободувањето на Македонија и Југославија. Учествувал во ослободувањето на Срем, Војводина и поголем дел од Хрватска. Во завршните битки со Германците, кон крајот на април 1945 година, храбро загинал некаде во Хрватска. Закопан бил на местото каде што загинал.
2 Наводи
Коле Давчев

Коле Томов Давчев ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Завршил основно училиште, а потоа се занимавал со земјоделство. По ослободувањето на Македонија стапил во Шеснаесеттата македонска ударна бригада со која заминал во Косово и во нејзин состав учествувал во ликвидирањето на дезориентираните балистички банди. Со XV македонски корпус заминал за Срем, каде завршил тримесечна воена стручна настава и добро се запознал со новодобиеното оружје. Бил учесник во големиот пробив на Сремскиот фронт. На 16 април 1945 година неговата Бригада водела жестока борба кај Врпоље. При јуришот на овој град храбро загинал. Закопан бил на борбената позиција кај Врпоље.
2 Наводи
Јован Грујов

Јован Душанов Грујов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. По завршувањето на основното училиште се занимавал со земјоделство. Пред ослободувањето на Македонија, на 20 септември 1944 година, стапил во Шеснаесеттата македонска ударна бригада. По дејствијата против балистите, тој заминал со XV македоноки корпус на север, каде учествувал во дефинитивното ослободување на уште неослободените краишта на Југославија. Во близината на Белград, тој со успех завршил тримесечно воено-политичка настава. На 12 април 1945 година учествувал во пробивот на силно укрепените германско-усташки позиции. Во мугрите на 16 април 1945 година, учествувал во навлегувањето во Врпоље. Во крвавите улични борби, тој загинал и таму бил закопан.
2 Наводи
Хексокиназа

Хексокиназа е ензим кој врши фосфорилација на хексозите, при што се формира хексоза фосфат. Кај повеќето организми, гликозата е најважниот супстрат за хексокиназите, а гликоза-6-фосфат е најважниот производ. Хексокиназата има способност за трансфер на неорганска фосфатна група од ATP на супстратот.
Хексокиназата не треба да се поистоветува со гликокиназата, која е специфична изоформа на хексокиназа. Сите хексокинази се способни да фосфорилираат неколку различни хексози, но гликокиназата има 50 пати помал афинитет за другите супстрати и нејзин главен супстрат е гликозата.
Национален парк Бабја Гура

Национален парк Бабја Гура (|Babiogórski Park Narodowy) — еден од 23-те национални паркови во Полска. Сместен во Малополското Војводство и се граничи со Словачка.
Паркот зафаќа површина од , од кои огромен дел се под шума. Паркот ја вклучува северната и дел од јужната страна на масивот Бабја Гура, од кој главниот врв (познат и како Дјаблак) е највисоката точка на Оравските Бескиди (1.725 м). На словачката страна на масивот се наоѓа Заштитениот предел Горна Орава.
Подрачјето на Бабја Гура првпат било ставено под правна заштита во 1933 година, кога било создаден резерватот со исто име. На 30 октомври 1954 година бил прогалсен за национален парк. Од 1976 година е ставен на списокот на УНЕСКО како биосферен резерват според програмата „Човекот и биосферата“ (MaB). Подрачјето на резерватот е проширено во 2001 година.
1 Фауна
* 105 видови птици (вклучително и клукајдрвци и бувови)
* Животни како елени, рисови, волци и мечки
* Инсекти, особено тврдокрилци, вклучувајќи и некои кои се својствени за оваа област
2 Галерија
3 Наводи
***
Берне

Берне (|Berne) — општина во округот Везермарш, во сојузната покраина Долна Саксонија, Германија. Се наоѓа на левиот брег на реката Везер, околу 20 километри источно од Олденбург и 25 километри северозападно од Бремен.
1 Географија
1.1 Местоположба
Општината Берне се наоѓа во јужниот дел на округот Везермарш, сместена на устието на реките Берне во Олен, притока на Хунте. Денешната општина се наоѓа во историската област Штединген.
1.2 Соседни општини
Во северозападниот дел на општината се граничи со Хунте, а во североисточниот дел со Везер. Везер истовремено образува граница со Бремен (градската единица Блументал). Југоисточно се граничи со општината Лемвердер, а на југ со округот Олденбург. Северозападно од Берне се наоѓа градот Елсфлет.
1.3 Општински единици
Општината Берне се состои од местата: Беке, Барденфлет, Берне (гл. место), Бернебител, Бетингбирен, Бутел, Бутлерхерне, Кампе, Колдевај, Драјзилен, Филје, Ганспе, Ганспе Аусендајх, Глизинг, Ханефер, Харменхаузен, Хекелермор, Хекелн, Хидигварден, Хидигвардермор, Хунтебрик, Јулиусплате, Катјенбител, Кетеренде, Лихтенбергерзил, Моцен, Нојенхунторф, Нојенхунторферзил, Нојенхунторфермор, Нојенкоп, Нојмилен, Охолт, Орт, Олен, Оленермор, Пфалхаузен, Ранценбител, Шлите, Шлитербург, Шлитердајх, Варфлет, Вердер, Вердерхеле и Везердајх. Административното општинско седиште е местото Берне.
1.4 Природни области
На општинското подрачје се наоѓаат:
* Природната област Јулиусплате, североисточно од Берне на левиот брег на Везер на истоимениот поранешен остров на Везер.
* Витемор, како дел од Природната област Холер- и Витемор.
Бутјадинген

Бутјадинген (|Butjadingen) — општина во округот Везермарш, во сојузната покраина Долна Саксонија, Германија. Општината се наоѓа на истоимениот полуостров на брегот на Северното Море, граничејќи се на југозапад со Јадскиот Залив, на запад и северозапад со Внатрешен Јаде, додека на исток и на североисток со Везер и устието. Општинското подрачје истовремено се протега и на некогашната историска област Бутјадинген.
Во општината не постои истоимено место, туку Бутјадинген е создадена со спојување на општините Лангварден, Бурхафе и Штолхам како нова општина со седиште во Бурхафе.
1 Географија
1.1 Местоположба
Општината Бутјадинген го зазема северозападниот дел на истоимениот полуостров. Околината се состои од мочуришта и е слабо населена.
1.2 Соседни општини
Општината во голем дел е опкружена од Северното Море. На исток и на југоисток се граничи со градот Норденхам, а на југ со општината Штадланд. Сите три општини се дел од округот Везермарш и го образуваат северниот дел на округот.
1.3 Општински единици
Кон општината припаѓаат следниве единици:
Хонги

Традиционалниот Маорски поздрав Хонги ( Māori pronunciation: [ˈHɔŋi] ) се изведува од страна на две лица кои ги притискаат носовите заедно; некои вклучуваат истовремено и допирање на челата. Поздравот се користи на традиционалните состаноци меѓу луѓето од Маори, и на поголемите церемонии, како што е ''пофири'' . Може да биде проследено со ракување .
Во хонги , ха (здив на животот) се разменува со симболично покажување на единство. Преку размената на овој поздрав, анухири, посетителите се мешаат со тангата венуа, луѓето на земјата и воспоставуваат врска.
Сува (езеро)

Езерото Сува (諏訪湖|Suwa-ko) ― езеро во планините Кисо, во средишниот регион на префектурата Нагано, Јапонија.
1 Географија
Езерото е извор на реката Тенрју. Таа е рангирана на 24-то место во површината на езерската вода во Јапонија. Градовите Сува и Окаја и паланката Шимосува се наоѓаат на брегот на Езерото Сува.
2 Културолошка историја
Езерото Сува е домаќин на две големи светилишта, Тенага Џинџа и Сува Џинџа. Од големите фестивали се Онбашира и Сецубун.
Хокусај го вклучил Езерото Сува во неговата познат серијал од дрвени блокови, „''Триесет и шест погледи на планината Фуџи''“ (Фугаку санџурокеј).
Epson, светскаа технолошка компанија, била основана и има седиште во Сува.
Евровизија 2022

Евровизија 2022 година ќе биде 66. Евровизија. Натпреварот ќе се одржи во Италија благодарение на победата на групата Måneskin на претходно одржано натпреварување. Ова ќе биде трет пат Италија да биде домаќин на Евровизија, претходните двапати домаќини беа Неапол и Рим.
1 Локација
Според традицијата на Евровизија, во повеќето случаи земјата учесник што ќе победи на натпреварот претходната година има право да биде домаќин на Евровизија следната година.
На 23 мај 2021 година, претставници на градовите Болоња, Милано, Пезаро, Неапол и Торино изразија интерес за домаќин на натпреварот.
Град, Сала, Белешки
Болоња, Unipol Arena, Кандидатурата поддржана од Законодавно-правното собрание на Емилија-Ромања.
Bologna Fiere
Римини, Rimini Fiera
Милано, Palazzo delle Scinitlle, Кандидатурата поддржана од регионалната влада во Ломбардија.
Пезаро, Vitrifrigo Arena, Марко Ди Мајо, член на Италијанската комора за пратеници, исто така, сугерираше дека ако Римини биде домаќин на натпреварот, тоа треба да биде копродукција со Сан Марино.
Торино, Pala Alpitour, Кандидатурата поддржана од градскиот совет на Торино и Регионалниот совет на Пиемонт.
2 Забелешки и наводи
3 Надворешни страници
*
Апостол Димевски

Апостол Алексиев Димевски ( во — во ) — македонски партизан, борец за слобода на Македонија и учесник во НОВ.
1 Животопис
Израснал во сиромашно семејство. На 25 септември 1944 година стапил во дополнителната бригада, а подоцна бил распореден во Шеснаесеттата македонска ударна бригада, со која учествувал во бројни акции за конечното уништување на балистичките банди на Косово. Потоа заминал во Срем. Бил учесник во пробивот на Сремскиот фронт. На 13 април 1945 година при нападот за ослободување на Будровци, храбро загинал. Бил закопан на борбената позиција.
2 Наводи
31 Евфросина

Евфросина (31 Евфросина) — мошне млад астероид кој го зазема 9. или 10. место по големина во астероидниот појас. Откриен е од шкотско-американскиот астроном Џејмс Фергусон на 1 септември 1854 г. како првиот астероид пронајден од Северна Америка. Наречен е по Евфросина, една од харитите од старогрчката митологија. Во 2019 г. е откриена мала придружна месечина. Ова е трет астероид по округлост (по 1 Церера и 10 Хигија), што се смета дека се должи на повторно насобирање по претрпен судир, и затоа телото не е блиску до хидростатичка рамнотежа.
1 Набљудувања
Ова е прилично темно тело близу надворешниот раб на појасот. Не е видлива со двоглед, со оглед на тоа што има најголема привидна величина од +10,2 при најповолна положба — послаба од сите триесет претходно откриени астероиди.
Евфросина има голем орбитален наклон и занесеност, со јазли близу перихелот и афелот; нејзиниот перихел лежи во најсеверната точка на орбитата. За реме на перихелските противположби, астероидот е многу високо на небото гледајќи од северни ширини и не е видлива од јужните земји како Нов Зеланд и Чиле.
2 Површина
Телото претставува астероид од типот C со примитивна површина можеби прекриена со тенка прекривка од исфрлен материјал поради судирот во кој настанале нејзината месечина и судирно семејство. Нема длабоки вдлабнатини. Сите каратери со пречник над 40 км мора да имаат рамно дно за да не се видливи, што одговара на ледениот состав од типот C. Отсуството на картери може да се должи и на младоста на површината.
3 Маса и густина
По откривањето на месечината, во 2020 г. за првпат се направени точни мерења на масата на Евфросина — и густина од . Малата густина упатува на заклучок дека половина телото се состои од воден мраз, ако внатрешната порозност изнесува 20 %.
4 Месечина и семејство
Евфросина има сложено семејство од две илјади астероиди кои делат слични спектрални својства и орбитални елементи. Се смета дека настанале со судир пред околу 280 милиони години. Сите имаат релативно висок орбитален наклон. Второто по големина тело во групата (895 Хелио) најверојатно е натрапник.
Во 2019 г. е откриена мала месечина, појавена како последица од истиот судир што го создал семејството. Првичните пресметки даваат орбитален период од 1,2 дена и голема полуоска од 670 км. Од сликите се гледа дека месечината има пречник од 4 км, претпоставувајќи исто албедо како Евфросининото.
Томаш Саторански

Томаш Саторански (|Tomáš Satoranský; роден на 30 октомври 1991, во Прага, Чехословачка) е чешки кошаркар, бек или крило на Чикаго Булс и на чешката репрезентација.
1 Клупска кариера
1.1 УСК Прага, Севиља и Барселона
Од 2007 до 2009 година, Саторански играл за УСК Прага во чешкото првенство.
Во 2009 година, Саторански потпишал за шпанската Севиља со која настапувал во АЦБ лигата. Тој ги поминал следните пет сезони во Севиља, а најдобрите партии ги пружил во сезоната 2013-2014, кога во просек 12,1 поени, 3,8 скокови, 4,8 асистенции и 1,5 украдени топки по натпревар. Во меѓувреме, Саторански се пријавил на НБА драфтот во 2012 година, каде бил избран во втората рунда како 32-ри пик од Вашингтон Визардс. Истата година, тој играл за Визардс во Летнатата лига на НБА.
Саторански останал во Севиља до 2014 година, а еден од своите најдобри натпревари го одиграл на 15 март 2014 против Ваљадолид, завршувајќи со 15 поени и 10 скокови.
Во јули 2014, Саторански потпишал двегодишен договор со Барселона. Со оваа екипа го освоил Суперкупот на Шпанија, а во текот на истата таа сезона - 2015-2016, бил избран за најатрактивен играч на сезоната во шпанското првенство и се нашол во втората петорка на идеалниот тим на АЦБ лигата за сезоната. По завршувањето на најуспешната сезона во својата дотогашна кариера, Саторански ја напуштил Барселона со цел да се пресели во НБА лигата.
1.2 Вашингтон Визардс
На 21 јули 2016 година, Саторански потпишал за Вашингтон Визардс. Една од своите најблескави партии во својата прва сезона во НБА, Саторански ја имал на 12 ноември 2016, кога постигнал 12 поени и 9 асистенции во поразот со 106-95 на гостувањето кај Чикаго Булс. За време на сезоната 2016-2017, Саторански играл релативно малку само 12,6 минути во просек, со реализација од 2,7 поени, 1,5 скокови и 1,6 асистенции по натпревар.
На 1 декември 2017 година, тој постигнал највисоки дотогаш во НБА кариерата 17 поени во победата од 109–91 над Детроит Пистонс. На 3 февруари 2018, тој поставил нов личен рекорд со 19 поени во победата со 115–98 над Орландо Меџик, а веќе следната недела го подобрил тоа остварување, постигнувајќи 25 поени со шут од игра 10/12 во победата со 101-90 над Чикаго Булс. На 11 јануари 2019 година, го забележал својот прв трипл-дабл во кариерата со 18 поени, највисоки во кариерата 12 скока и 10 асистенции во победата над Милвоки Бакс од 113-106.
Вкупно тој одиграл три сезони во дресот на Визардс, забележувајќи 210 натпревари со просек од 6,6 поени, 2,8 скокови и 3,7 асистенции.
1.3 Чикаго Булс
На 6 јули 2019, Саторански бил трејдуван во Чикаго Булс. На 6 јануари 2020, Саторански регистрирал 11 поени, 5 скокови и највисоки во НБА кариерата 14 асистенции во поразот 110–118 од Далас Маверикс.
2 Репрезентативна кариера
Саторански играл во сите возрасни категории на та репрезентација. Во 2010 година, тој играл на Европското првенство за играчи под 20 години.
Саторански ја претставувал сениорската репрезентацијата на Чешка на Европското првенство 2013 и Европското првенство 2015. Тој, исто така, играл на Европското првенство 2017 и и помогнал на Чешка да се пласира на Светското првенство 2019 за првпат во историјата на репрезентацијата.
Александар Димитров (партизан)

Александар Ѓорѓиев Димитров ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од градско семејство. Основно училиште и гимназија завршил во Скопје, а потоа се запишал на Техничкиот факултет во Белград. Студирал редовно додека целосно не се посветил на револуционерната дејност. Како прогресивен студент се вклучил во редовите на напредната македонска интелегенција. Уште во првите денови во народнооалободителното движење, извршил многу одговорни задачи. Работел на прифаќањето нови приврзаници во напредното движење и испраќал нови доброволци во партизани. Активно учествувал во собирањето на народна помош, што се испраќала на партизаните. Hеговaта дејност ја открила бугарската фашистичка полиција. Бил осуден на смрт во отсуство. Во јануари 1944 година заминал во партизани и стапил во редовите на Треттата македонска ударна бригада и учествувал во сите поголеми битки на Бригадата. Учествувал и против големата мајска офанзива на фашистичките бугарски единици која била наменета против силите на НОВ и ПОЈ. Во состав на истата учествувал во славниот борбен поход низ Егејска Македонија и назад. Во борбите на Бригадата во Кочанско, бугарските фашистички единици го заробиле ѝ на 29 јули 1944 година го стрелале.
Мере Фанга

Мере Фанга (|Mere Whaanga, 23 јануари 1952 година) — новозеладска писателка, илустратор, историчар, истражувач и академик од Нов Зеланд, чие дело вклучува двојазични сликовници, историја и конференциски трудови. Неколку нејзини книги се влезени во потесен избор или добитни награди и таa има добиено голем број награди, грантови, стипендии и резиденции за пишување. Таа живее во Махија, Хоков Залив.
Душко Димитровски

Душко Димитровски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од градско сиромашно семејство. Откако завршил основно училиште, изучил занает. Работел како тапетар. Во ноември 1944 година стапил во Треттата македонска ударна бригада, со која учествувал во завршните операции за ослободување на Македонија и својот роден град, Скопје. Со Бригадата исто така учествувал во акциите против балистичките банди. Во Земун завршил воена обука за ракување со ново оружје, а потоа се приклучил во големата пролетна офанзива на Првата Југословенска Армија, во чиј состав била и неговата Бригада. При големиот пробив на Сремскиот фронт, во еден јуриш на германски бункери, храбро загинал кај Шид, на 12 април 1945 година.
2 Наводи
Јордан Димитровски

Јордан Димитровски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство. Завршил основно училиште. Подоцна работел како помошен службеник во општината Вратница. Бил поврзан со напредното движење и рационално ја користел својата должност во полза на НОВ. Прибирал важни информации во општината и им ги пренесувал на партизаните и партиските заднински работници. Бил член на селскиот Народноослободителен одбор. Во втората провала на Шар Планина, бугарската фашистичка полиција го затворила и го префрлила во скопската централна полиција. Во затворот бил подложен на ѕверско мачење. Но, без оглед на тоа останал доследен на себе си и своите идеали, не отворајќи уста и не оддавајќи ниту еден од соборците. Збеснати од неговото јуначко држење, бугарските фашистички окупатори без судење го одвеле на Лепенец и во април 1944 година го стрелале.
2 Поврзано
* Лазо Јанчевски
3 Наводи
Цветко Димитровски

Цветко Ников Димитровски ( во — во ) — македонски партизан, борец за слобода на Македонија и учесник во НОВ.
1 Животопис
По завршување на основното училиште имал желба да го продолжи образованието но, материјалните услови не му го овозможиле тоа. Затоа изучил занает и работел како кондураџија. По ослободувањето на Скопје, на 15 ноември 1944 година стапил во прославената Третта македонска ударна бригада. Со неа минал повеќе места во Македонија и јужна Србија, учествувајќи во разбивање на заостанатите балистички банди. Со Бригадата заминал во Земун, каде во тек на три месеци посетувал воено-политичка настава. Таму се истакнал со својата совесност и упорност. Потоа учествувал во пробивот на Сремскиот фронт, кога единиците на Југословнската Армија незадржливо започнале да напредуваат, тој загинал во една од жестоките борби на Срем.
2 Наводи
Благоја Димитровски

Благоја Тошев Димитровски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потем го изучил механичарскиот занает. По ослободување на Скопје, стапил во составот на XV македонски корпус и заминал за Срем, каде што во жестоките и тешки борби, биле прославени борците од македонските дивизии. Бил учесник во големиот пробив на Сремскиот фронт. Со својата Бригада пристигнале до Врпоље. Меѓу првите се пробил во градот, точно кога Германците се повлекувале, приклештен од огнот во уличните борби во овие судири, тој храбро загинал на 16 април 1945 година.
2 Наводи
Велосипедизам на Летните олимписки игри 1896

На Летните олимписки игри во 1896 година, шест велосипедски настани се натпреварувале во велодромот на Нео Фалирон. Тие биле организирани и подготвени од Поткомитетот за велосипедизам. Настаните се одржале на 8 април, 11 април, 12 април и 13 април 1896 година. Се натпреварувале 19 велосипедисти, сите мажи, од пет нации.
1 Земји учесници
*****''(*)''
2 Освојувачи на медал
Овие медали биле доделени од Меѓународниот олимписки комитет; во тоа време, на победниците им бил даден сребрен медал, а следните места не добиле награда. Секоја нација освоила барем еден сребрен медал.
Друмска трка
Хронометар
Спринт
10 километри
100 километри , ''без наградени''
12-часа, ''без наградени''
Тодор Димов

Тодор Николов Димов ( во — во ) — македонски партизан, борец за слобода на Македонија и учесник во НОВ.
1 Животопис
Работел како службеник. По априлските настани во 1941 година бил заробен и одведен во логор, во Германија. Подоцна бил пуштен од заробеништво. Во текот на НОВ ѝ се приклучил на Шеснаесеттата македонска ударна бригада, во чиј состав водел тешки борби против Германците и балистите во близината на Скопје. По ослободувањето на Македонија и успешните акции против балистите на север, заминал за Срем. Таму учествувал во сите борби од пробивот на Сремскиот фронт, па сè до истерувањето на последниот окупаторски војник од земјата. Во Бригадата се наоѓал на должност политички комесар. По завршувањето на војната, со Бригадата заминала во Босна каде ги гонела заостанатите квинслишки единици. Активно учествувал во ликвидирањето на четничките групи. По ослободувањето на Југославија, одејќи да одржи поздравен говор на митингот организиран од учесниците во доброволната акција за изградба на железничката линија Шамац - Сараево, загинал од рацете на предавничка квинслишка банда, на 27 февруари 1946 година.
2 Наводи
Трипун Димитровски

Трипун Димитровски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потем работел како сточар. Летото 1943 година народноослободителната организација од Вратничко го опфатила во напредното движење. Станал верен соработник на партизанскиот одред. Тивкото 'ржење на овчарските кучиња од неговото бачило, речиси секоја ноќ го означувала доаѓањето на партизанските групи. Партизаните ги снабдувал со вредни податоци. Во една провала во април 1944 година, заедно со уште шестмина соработници бил стрелан од бугарската фашистичка полиција кај Беловиште. При стрелањето покажал ладнокрвност. Се обидел да побегне, но на заседа го пречекала друга група фашисти и го убила.
2 Поврзано
Стрелани во втората провала (април, 1944 година) од страна на бугарската полиција биле ѝ:
* Среќко Богоевски
* Петар Богоевски
* Трајко Кочовски
* Трајан Милошевски
* Атанас Крстевски
* Саве Серафимовски
* Милан Стаматовски
*Коце Трпчевски
3 Наводи
Борис Димовски

Борис Трајчев Димовски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, а потоа работел како општ работник. Во 1941 година, на 16-годишна возраст се вратил во родното место на родителите, и се вработил како курир во општината Катланово. Бил симпатизер на НОВ и штом му се укажала првата можност се приклучил на народноослободителното движење. На 19 декември 1944 година стапил во Треттата македонска ударна бригада, трет баталјон, втора чета. Со Бригадата заминал во Земун, каде ја посетувал тримесечната воена настава. Бил учесник на Сремскиот фронт како и во повеќе борби за ослободување на повеќе села и градови. На 16 април 1945 година при нападот на силни германско-усташки сили кај Врпоље, храбро загинал. Бил закопан на местото каде што загинал. Подоцна неговите посмртни останки биле пренесени и закопани во Брезица.
2 Наводи
Стефан Димовски

Стефан Димовски ( во — ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Основното училиште го завршил во селото, а потоа се занимавал со земјоделство. Пролетта 1943 година, тој веќе организирано работел за напредното движење. По основањето на Шарпланинскиот одред, станал негов активен соработник. Се грижел за снабдување на одредот со храна и друго. Бил активен во селото во придобивање на нови приврзаници за напредното движење. Неговото и соседните села биле сигурна партизанска база. Во провалата на Шарпланинскиот одред, бугарската фашистичка полиција, заедно со други македонски патриоти и заднински работници, го затвориле и го стрелале на 21 октомври 1943 година.
2 Други жртви
Партизани и селани стрелани после првата провала на Шарпланинскиот одред биле и:
* Веселин Илиевски
* Душан Крстевски
* Борис Николовски
* Петко Јанчевски
* Симче Настевски
3 Наводи
Цветан Зафировски

Цветан Здравков Зафировски ( во — ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Се занимавал со земјоделство. Во октомври 1944 година, тој стапил во Четиринаесеттата македонска ударна бригада со која учествувал во дејствијата низ ДФ Македонија, за ликвидирањето на балистичките банди. Потоа со Бригадата заминал да учествува во завршните операции за ослободувањето на Југославија. Претходно со успех завршил обука во ракување со новоприменото оружје. Загинал на 14 април 1945 година, во голема битка против силни германски единици.
2 Наводи
Најдо Зафировски

Најдо Костов Зафировски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. По завршувањето на основното училиште се занимавал со земјоделство. По ослободувањето на Скопје стапил во Шеснаесеттата македонска ударна бригада. Со неа заминал на Косово и учествувал во конечното ликвидирање на балистичките банди. Потоа заминал на Сремскиот фронт. Учествувал во голем број борби, како и во ослободувањето на Славонска Пожега, каде македонските единици покажале голема храброст. Загинал кон крајот на април 1945 година во една борба против непријателот.
2 Наводи
Ариф Дураковски

Ариф Расим Дураковски ( во — во ) — македонски партизан, борец за слобода на Македонија и учесник во НОБ.
1 Животопис
Потекнувал од сиромашно семејство. Бил општ работник. Веднаш по ослободувањето на Скопје, тој стапил во Шеснаесеттата македонска ударна бригада, со која учествувал во разоружувањето и дефинитивното разбивање на балистичките банди во вардарскиот дел на Македонија, Косово и Метохија. Со Бригадата, тој подоцна заминал за Срем. По тримесечната обука во совладувањето на новото оружје и воената вештина, тој учествувал во пробивот на Сремскиот фронт. Загинал на 16 април 1945 година, во борбите кај Банова Јаруга, тогашна Независна Држава Хрватска.
2 Наводи
Киро Димушков

Киро Николов Димушков ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно градско семејство. Откако го завршил основното училиште, продолжил со учење на занает. Потем работел како столар. Многу млад се вклучил во напредното движење. Кон крајот на 1943 и во почетокот на 1944 година учествувал во отпорот против бугарскиот и германскиот фашистички окупатор. Бил учесник на групата столарски работници, која преземала разни акции против непријателот. Агитирал да се придобијат нови приврзаници на движењето. Собирал материјална помош, што се испраќала на партизаните. Во почетокот на 1944 година стапил во Треттата македонска ударна бригада. Бил учесник во сите нејзини походи и борби против Германците, а особено во борбите водени против фашистичките бугарски воени и полициски сили. Во една таква борба кај Зебране - Кумановско, храбро загинал на 25 мај 1944 година.
2 Наводи
Северозапад (метрополитенска област)

Метрополитенска област Северозапад (|Metropolregion Nordwest; порано: Метрополитенска област Бремен/Олденбург (''Metropolregion Bremen/Oldenburg'')) — економска и културна област во Северна Германија. Метрополитенската област ја опфаќа покраината Бремен со градовите Бремен и Бремерхафен и делови на сојузната покраина Долна Саксонија. Има околу 2,7 милиони луѓе.
1 Историја
Областа била основана на 28 април 2005 година од сојузното министерство за транспорт, градежништво и урбанистички работи како европска метрополитенска област врз основа на врските преку неколку пристаништа и аеродроми, разновидната индустрија и истражувачки институци (универзитети и високи школи) и добрата општинска соработка.
2 Членови
2.1 Слободни градови
* Бремен
* Бремерхафен
* Делменхорст
* Олденбург
* Вилхелмсхафен
2.2 Окрузи
* Амерланд
* Клопенбург
* Куксхафен
* Дипхолц
* Фризија
* Олденбург
* Оснабрик
* Остерхолц
* Фехта
* Ферден
* Везермарш
3 Поврзано
* Метрополитенски области во Германија
Цветко Зенговски

Цветко Крстев Зенговски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство. Се занимавал со земјоделство и чување на добиток. По окупацијата на Македонија бил мобилизиран во бугарската фашистичка војска. Служел во Седумдесет и првиот пешадиски полк во Скопје. Во 1942 година како стражар на магацинот со оружје, бил откриен во моментот кога давал оружје и муниција за Народноослободителнато движење и партизаните. Поради тоа Воениот суд по кратка постапка го осудил на смрт. При извршувањето на смртната казна биле повикани неговите роднини и други луѓе со цел да се заплашат. Смртната пресуда, бугарскиот фашистички окупатор ја извршил кај Матка. И покрај малтретирањето во истрагата, храбро издржал и не предал ниту еден од соработниците на НОВ. Неговите посмртни останки биле погребани на селските гробишта. Неговиот брат Александар Зенговски, го изгубил животот во битките за ослободување на Банова Јаруга.
2 Поврзано
* Александар Зенговски
3 Наводи
Пикопико

Пикопико ― маорски збор за младите завиткани израстоци од папрати. Пикопико бил една од храната што била јадена на празниците на матарики. Откако ќе се собере, пикопико може да се излупи и да се измие за да се отстрани горчината, а потоа да се испари, да се свари, да се пропржи, да се исецка и да се додаде во тесто за леб, да се измеша со масло и ореви да се шири или едноставно да се користи како привлечен и вкусен гарнир. Може да се однесува на низа видови папрати, вклучително:
*''Asplenium bulbiferum'', кокошки папрат.
*''Polystichum richardii'', обичноштитен папрат.
Маеро

Во маорската традиција, Маеро (или Мохоао) се иуи-атуа или натприроден народ од Аотеароа. Тие понекогаш се опишуваат како џинови и живеат во планини и шуми, особено во Те Уаи Поунаму. Маеро се одликуваат како диви, злонамерни и често насилни, носејќи камени палки како оружје. Покриени се со темна коса и имаат долги коскени прсти со остри нокти. Тие убиваат и јадат луѓе и други животни.
За Маеро се вели дека имаат лутина кон Маорите, кои пристигнале од Хауаики, ги раселиле и им го уништиле тапуто (светоста) на нивните домови, принудувајќи ги да живеат во непријателски алпски региони.
1 Во традиционалните маорски приказни
Во една приказна од околината на Фангануи, Тукоио, смртен човек, еднаш сретнал Маеро и го нападнал него, сечејќи му ги рацете, нозете и главата. Ја довел назад главата, но таа сè уште била жива и повикала на помош. Тукоио не сака да се бори против цел клан Маеро, па ја испуштил и се вратил подоцна со засилувања, но Маерото си се составило и се вратило во шумата.
2 Поврзано
* Моехау
* Патупаиарехе
Стихови (Коле Неделковски, 1958)

„Стихови“ — книга со избор од поезијата на Коле Неделковски, во редакција на Тодор Димитровски. Книгата била објавена во 1958 година од издавачката куќа „Кочо Рацин“.
1 Содржина
Книгата содржи 23 песни од двете поетски збирки на Неделковски, „Молскавици“ и „Пеш по светот“, предговор со наслов „Лириката на Коле Неделковски“ чиј автор е Димитар Митрев, „Белешки“ на Тодор Димитровски, како и ликовни прилози (факсимили на делови од поетските збирки на Неделковски).
1.1 „Молскавици“
* Младост попарена
* Причинуење
* Раткина неволја
* Рането срце
* Жив отруен
* Чичко ми...
* Ропство
* Работник
* Стачка
* Одродени...
* Ангелко
* На кинисуење
* Не колни
* Стојан на Ордановци
* Мајка
* Скитник
1.2 „Пеш по светот“
* Пеш по светот (поема)
* 1941
* Глас од Македонија
* Враќање
* Во туѓина
* На поетот
* Мајка и син
2 Технички одлики
Книгата е отпечатена во тврд повез и има 95 страници. Технички уредник бил Коста Бојаџиевски, а коректурата ја направила Костадинка Георгиева. Книгата е испечатена во печатницата „Гоце Делчев“ во Скопје, во октомври 1958 година, во тираж од 2 000 примероци. Таа не е каталогизирана и не ја поседува меѓународната ознака ISBN.
Канга пирау

Канга пирау (што буквално се преведува од маорски како скапана пченка), ― кашесто јадење од ферментирана пченка, направено и консумирано од Mаорите во Нов Зеланд.
1 Правење
Пченката традиционално се подготвува со потопување на цели кочани од пченка во потоци на проточна вода во ткаени корпи за неколку недели, сè додека јатките од пченка не паднат на дното на корпата. Во современите препарати, пченката се натопува во контејнери исполнети со вода. Како резултат на постапката на ферментација, пченката има прилично лута арома, па оттука и името е скапана пченка. Историски гледано, оваа постапка на ферментација била користена и за зачувување на риби и ракови, како што се јастози.
1.1 Служење
Стекнатата ферментираната пченка се пасира пред сервирање, и често се служи со крем и шеќер.
2 Поврзано
* Боза
* Список на каши
* Оги
* Пои
* Позол
Грција на Летните олимписки игри 1900

Грција се натпреварувала на Летните олимписки игри во Париз, Франција во 1900 година. Тројца грчки натпреварувачи имале четири учества во три настани распоредени во две дисциплини. Ниту еден грчки спортист не освои медал.
1 Резултати по дисциплинама
1.1 Атлетика
Двојица грчких атлетича учествовали су у две бацачке дисциплине атлетског приограма. Параскевопулос је заузео 4 и 5 место, а Версис је одустао од такмичења.
Дисциплина, Место, Атлетичар, Полуфинале, Финале
Фрлање ѓуле, 5, Панајотис Параскевопулос, 11,29 м 5 место, 11,52 м
-, Сотирос Версис, не учествувал
Фрлање диск, 4, Панајотис Параскевопулос, 34,4 м 4. место, 34,50 м
1.2 Голф
Грција била една од четирите нации кои се натпреварувале на првиот олимписки турнир во голф.
Дисциплина Место Голфер Резултат
Мажи (36), 11, Александрос Меркати, 246
Ао (митологија)

Ао (дневна светлина) ― едно од главните богови кои се неродените сили на природата во маорската митологијата. Ао е персонификација на светлината, облаците и обичниот свет, наспроти темнината (По) и подземјето.
За него се зборува под многу облици или прикажувања, вклучително и Аотуроа (траен ден, овој свет) и Аотахи (светол ден, свет на светлина и живот). Со неговите придружници Ата (утро) и Фаитуа (простор) Ао им се спротивставува на силите на темнината.
1 Генеалогија
Ао се појавува еволурајќи преки облиците на Аонуи, Аороа, Аоуенеке, Ао-уетара од темнината како дел од големите космолошки генеалогии во традициите на Те Арава, како дел од создавањето на универзумот.
Аонуи, Аороа, Аопоури, Аопотанго, Аофетума, Аофекере, Аокахиуахиуа, Аоканапанапа, Аопакакина, Аопакареа и Аотакауе исто така биле атуаските имиња кои биле облаците од невремето, децата, од Тафириматеја, кои биле испратени да ги казнат неговите браќа по разделбата на неговите родители, Ранги и Папа.
Во верзијата запишана од Хукики Те Ахукарами, главатар на Нгати Раукауа, Те Ао е роден од Те Ата, што и самиот потекнувал од темнината. Последниот облик на Ао во верзијата на Хакики е Те Ао Марама. Слична е и верзијата дадена од Каи Таху од Моераки.
2 Сеполинезиски
Во Тахити, Аонуи бил престојувалиштето на Тане во небото, и Аоаомараија е откривач на огнот; слична улога има и Мауи во другите делови на Полинезија.
3 Поврзано
* Ио Матуа Коре
4 Наводи
Камокамо

Камокамо (исто така познато како кумикуми) ― врста на ''Cucurbita pepo'' одгледувана во Нов Зеланд за која се смета дека е воведена за време на раното европско доселување, околу доцните 1800-ти до раните 1900-ти. Името потекнува од маорскиот јазик.
Камокамо има сличности со мексиканските облици на ''C. pepo''. Плодот е силно ребрест и крупен со попрскана зелена/бела кожа. Камокамо се оразновидила во рамките на Аотеароа Нов Зеланд.
Камокамо бил (и е) главен извор на храна за Маорите од Аотеароа Нов Зеланд, а во 19 век се ширело преку трговија низ Нов Зеланд.
Овошјето од камокамо најдобро се јаде кога е незрело. Зрелото овошје може да направи сад за складирање и традиционално се користи за да се одржи пулпа од зрели плодови од туту. Овошјето Камокамо има сличен облик на некои облини на ''C. pepo'' и е класифицирано како овој вид во базата на податоци за растенијата во Нов Зеланд.
Засадувањето мора внимателно да се чува за да се осигури дека не е под влијание на вкрстено опрашување за да продолжат да ги произведуваат посакуваните облини.
Благоја Здравковски (партизан)

''(за другиот борец Благоја Здравковски, можете да прочитате овде)''
Благоја Здравковски ( во — во ) — македонски партизан, учесник во НОВ.
1 Животопис
По завршувањето на основното училиште го продолжил образованието во средно училиште. Војната му го попречила натамошното образование. По ослободувањето на Скопје во средината на ноември 1944 година, стапил во прославената Прва македонска ударна бригада. Во составот на XV македонски корпус заминал за Војводина. По успешно завршената воена обука, бил префрлен на фронт. На 12 април 1945 година со Бригадата учествувал во пробивот на Сремскиот фронт. Загинал во борбите кај Шид.
2 Наводи
Вуксан Ивановиќ

Вуксан Ивановиќ ( во — во ) — југословенски партизанод црногорска народност, и учесник во НОБ.
1 Животопис
Основно образование завршил во родното место, а 1934 година се доселил во Скопје, каде завршил гимназија и студирал на Филозофскиот факултет. Уште како ученик во гимназијата бил вклучен во прогресивното младинско движење. Својата активност ја продолжил и во редовите на студентската младина, каде бил учесник во сите акции против ненародните режими. При окупирањето на Македонија, тој загинал во еден вооружен судир против Германците во април 1941 година, на падините на Водно.
2 Наводи
Момчило Ивановски

Момчило Андреев Ивановски ( во — во ) — македонски партизан, борец за слобода на Македонија и учесник во НОВ.
1 Животопис
Завршил основно училиште, а потоа изучил занает. Работел како столар. Подоцна се преселил и живеел во Скопје. По ослободувањето на Македонија стапил во составот на XV македонски корпус и учествувал во борбите за дефинитивното ослободување на цела Југославија. Во околината на Белград завршил тримесечна воено-политичка настава. Учествувал во сите борби во Срем и Хрватска. Во битките на приодите кон Загреб бил тешко ранет. По лечењето во партизанските болници, бил упатен на лечење во Тетово. Од последиците на раните, починал во 1945 година.
2 Наводи
Иванче Ивановски

Иванче Ѓорѓиев Ивановски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на гимназијата продолжил да студира. Како студент се поврзал со напредното движење и активно се ангажирал во заднинската работа. Бил вклучен во собирните акции за материјално помагање на партизаните. Кон крајот на 1944 година стапил во Четириесет и осмата дивизија. Во состав на истата заминал за Војводина. Таму ја совладал вештината во ракувањето со артилериското оружје. Благодарејќи на стручното усовршување и совесното извршување на поставените задачи, бил унапреден во поручник. По пробивот на Сремскиот фронт ги гонел со својата единица Германците и усташите и во почетокот на мај 1945 година, стигнал пред самиот Загреб. Таму бил тешко ранет и подлегнал на раните. Бил погребан на Мирогој.
2 Наводи
Славе Илиевски

Славе Љубен Илиевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од градско сиромашно семејство. По завршувањето на основното училиште, стручно се оспособил како пиротехничар. По ослободувањето на Македонија, на 11 декември 1944 година се наоѓал во составот на стручните единици при Главниот шатб на Народноослободителната војска на Македонија. Бил распореден во минерската чета. Деноноќно работел врз детонирањето на заостанатите мини, што Германците при повлекувањето ги имале поставено во голем број згради. Поради брзиот налет на нашите единици, Германците не успеале да ги активираат. При извршувањето на овие задачи на 11 февруари 1945 година, загинал при активирање на една неексплодирана мина.
2 Наводи
Христо Исакиев

Христо Б. Исакиев ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Откако го завршил основното образование го продолжил во средно училиште. Се преселил да живее во Скопје. По ослободувањето на Македонија стапил во НОВ и ПОЈ. Бил распореден во XV македонски корпус во чиј состав заминал за Србија. Во близината на Белград ја завршил тримесечната обука и успешно го совладал ракувањето со новоприменото оружје. Бил учесник во големиот пробив на Сремскиот фронт. Пред крајот на војната, на 5 мај 1945 година, во една од последните битки против непријателот храбро загинал.
2 Наводи
Веселин Илиевски

Веселин Илиевски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од бедно семејство. Основно училиште завршил во селото. Рано заминал на печалба во Соединетите Држави. Оттаму се вратил спроти капитулацијата на Кралството Југославија. Во летото 1943 година, кога имал бачило на Шар Планина, станал соработник на партизанскиот одред, кој материјално го помагал. Како активист бил избран за член на првиот народноослободителен одбор во селото Одри. При првата провала на Шарпланинскиот одред, меѓу другите патриоти и заднински активисти, бугарскиот фашистички окупатор го затвориле и на 21 октомври 1943 година го стрелале.
2 Поврзано
Партизани и селани стрелани после првата провала на Шарпланинскиот одред биле ѝ:
* Стефан Димовски
* Душан Крстевски
* Борис Николовски
* Петко Јанчевски
* Симче Настевски
3 Наводи
Димитрие Јандровски

Димитрие Спасов Јандровски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Основно училиште завршил во селото. Кога навлегле ослободителните бригади на терените околу Ракотинци, материјално ги помагал. Особено бил активен во младинската организација. На 15 септември 1944 година стапил во Дополнителната бригада, а подоцна се префрлил во Шеснаесеттата македонска ударна бригада, со која заминал на Косово. Таму учествувал во бројни акции за разоружување и ликвидирање на заостанатите балистички банди. По успешното извршување на овие задачи, со Бригадата заминал за Срем, каде се истакнал во завршните операции. Загинал на 16 април 1945 година при ослободувањето на Будровци. Бил закопан на борбената позиција.
2 Наводи
Оронгокоекоеа Па

Оронгокоекоеа Па ― ридско место сместено јужно од Те Куити, на пола пат од Таумарунуи, во регионот Кралска Земја во Нов Зеланд. Името го добило по долгоопашестата кукавица (коекоеа), која ја населува областа во текот на летните месеци. Оронгокоекоеа е место на древна ридска маорска тврдина Маори (па) што припаѓа на племето Нгати Матакоре од племенската област Нгати Манијапото. Потатау Те Фероферо (подоцна првиот маорски крал) и неговиот Уаикато иуи се повлекле тука и останале неколку години откако биле поразени од мускетно-вооружените Нгапухи предводени од Хонги Хика во битка кај Матакитаки (Пиронгија) во 1822 година. Синот на Те Фероферо, Тафијао, вториот маорски крал, е роден во Оронгокоекоеа околу 1825 година.
Јаде (општина)

Јаде (|Jade) — општина во округот Везермарш, во сојузната покраина Долна Саксонија, Германија. Се наоѓа на истоимената река, околу 23 километри северно од Олденбург и 50 километри северозападно од Бремен.
1 Географија
1.1 Местоположба
Општината Јаде е најзападната општина во округот Везермарш. Се наоѓа 25 километри северно од Олденбург и околу 30 километри јужно од Вилхелмсхафен. Окружниот град Браке е оддалечен 20 километри. Се граничи 12 километри во должина со Јадскиот Залив. Малата река Вапел се влива кај Јаде во реката Јаде, која поминува низ општината и го носи нејзиното име.
1.2 Соседни општини
Општината се граничи на север со Јадскиот Залив, на североисток со општината Штадланд и на југоисток со општината Овелгене. Обете општини припаѓаат на истиот округ како Јаде, округот Везермарш. На запад се граничи со општината Раштеде од округот Амерланд и на северозапад се граничи со градот Фарел во округот Фризија.
1.3 Општински единици
Општината Јаде се состои од следниве места:
* Јадерберг (околу 3.200 жители)
* Швајбург (околу 750 жители)
* Јаде (околу 360 жители)
* Менцхаузен (околу 335 жители)
* Дикмансхаузен (околу 290 жители)
Административното седиште на општината е во Јаде.
Покрај овие места, постојат и имотите Ахтермер, Боленхаген, Јадераусендајх, Кројцмор, Нордершвајбург, Зеештет, Аугустхаузен, Ренелмор, Вапелерзил и Вапелергроден.
Лемвердер

Лемвердер (|Lemwerder) — општина во округот Везермарш, во сојузната покраина Долна Саксонија, Германија. Се наоѓа на левиот брег на реката Везер, околу 27 километри источно од Олденбург и 17 километри северозападно од Бремен.
1 Географија
1.1 Местоположба
Општината Лемвердер се наоѓа во јужниот дел на Везермарш на левата страна на Везер, спроти бременското место Фегезак. Денешната општина е дел од историската област Штединген.
1.2 Соседни општини
Општината се граничи на северозапад со општината Берне, а на североисток и на исток со реката Везер. На југоисток се граничи со покраината Бремен, на југ со слободниот град Делменхорст, а на југозапад со општината Гандеркезе.
1.3 Општински единици
Лемвердер се состои од следниве 19 единици:
2 Стопанство
Бродските претпријатија „Лирсен“ и „Абекинг & Расмусен“ имаат бродоградилишта во Лемвердер, кои се насочени кон изградба на суперјахти.
3 Познати луѓе
* Фридрих Лирсен (1851–1916) — бродоградежник
* Карл Рефер (1889–1942) — службеник во нацистичката партија